Januarie | 2018 | © My Klaskamer - idees en gedagtes uit 'n juffrou se pen
Juffer	afrikaans	water	3 Kommentaar
Watter planne maak julle by die skool om water te bespaar? Versamel julle water vir die tuin, die gemeenskap of ander redes (dalk vir ‘n dierebeskermingsvereniging)? Herwin julle dalk water om die skooltuin mooi te hou? Hoe doen ‘n mens dit?
Water Muurprente (A4)
Juffer	2018, afrikaans, onderwys	biddag, onderwys, opvoeding	Lewer kommentaar
Vanjaar fokus my gedagtes nie net op dít wat ons deur middel van die kurrikulum meedeel nie, maar ook op die lewensnoodsaaklike vaardighede wat ‘n mens graag wil aanleer (bv. bewaring, besparing, medemenslikheid, respek, empatie…aspekte wat sal lei tot die verryking van elkeen se menswees). Mag elkeen wat by die Onderwys en Opvoedingstake betrokke is, die nodige insig, rustigheid en ondersteuning van kollegas, die gemeenskap en kleingoed ervaar…
Juffer	Graad 1, Graad R, wiskunde	groot, klein	2 Kommentaar
‘n Juffrou het vandag gevra hoe ‘n mens groot en klein aan Graad R kinders kan verduidelik. Ek sou verskeie soortgelyke items uitstal (betrek die Checkers mini-kruideniersware). Dink aan ‘n groot yogabal en ‘n klein tennisbal, ‘n groot reistas en die meegaande handbagasie, ‘n groot stoel vir juffrou en ‘n klein stoeltjie vir ‘n kind, ‘n groot mengbak en ‘n klein roomysbakkie, ‘n groot opskeplepel en ‘n klein teelepeltjie…
Loop gerus om die skool en soek na groot en klein items, byvoorbeeld ‘n groot venster en ‘n klein venstertjie, ‘n groot tuin en ‘n klein beddinkie, ‘n groot muurhorlosie en ‘n polshorlosie, drom en drommetjie, sak en sakkie, ‘n groot skoolbus en die mini-bus, ‘n groot skoolskoen en ‘n kleintjie, ‘n groot boek en ‘n kleintjie…(Waak teen woorde soos vet en maer, lank en kort…)
Bespreek die woorde. Groot items sal dikwels net die woord hê, maar die kleintjie sal die verkleiningsvorm daarby hê. Hoe spreek ‘n mens die woorde uit en hoeveel klappies (lettergrepe) het elkeen? Wat hoor jy aan die einde van die verkleiningsvorm?…”ie”, “pie”, “kie”…
big small groot en klein
Watter van die items kan julle in die sandput of waterbak gebruik? Groot en klein houers, skoene vir voetspore, ‘n groot waterbottel en ‘n kleintjie, ‘n groot roomysbak en ‘n kleintjie…Het julle groot en klein boublokke of groot en klein kledingstukke? Stel dit beskikbaar.
Berei groot koerantvelle voor deur die dubbelblad lengte-gewys in die helfte te vou. Verf die boonste helfte met effens verdunde blou en die onderste helfte met groen voedsel-kleursel of waterverf. Kies items om op die landskap te plaas, byvoorbeeld klein en groot huise. Elke kind kan dan ‘n klein en ‘n groot huis teken of vorms uitknip om groot en klein huise te bou (gebruik basiese vorms soos vierkante, reghoeke, driehoeke, sirkels…). Plak die koerantpapiervelle langsmekaar in die gang op en laat die outjies hul huise daarop plak. Kan julle ‘n patroon vorm? (Bv. groot, klein, groot, klein of groot, klein, klein, groot, klein, klein…) ‘n Mens kan natuurlik kleiner velle gebruik sodat elke kind ‘n individuele prent maak.
Soek items om drukwerk mee te doen (bv. groot en klein sirkels, groot aartappels en klein aartappels) en maak verskillende soorte patrone – in rye of reg rondom die rand van ‘n bladsy. Sodra dit droog is, kan ‘n mens groot en klein gesinslede in die middel of apart teken (om op die agtergrond te plak).
Slaan die trom op ‘n groot koffieblik of op ‘n kleintjie. As die outjies die groot een se klank hoor, moet hulle soos groot olifante rond trap en as hulle die kleintjie se klank hoor kan hulle krimp tot klein muisies.
Soek gerus stories soos “Klein Duimpie”, “Gouelokkies”, “Jan en die boontjierank”… waar daar verwysings na groot en klein items gemaak word of waar jy daarna kan verwys.
Vra dalk dat ouers groot en klein herwinbare items skool toe stuur. Sodoende kan die kinders self items volgens groottes sorteer en later weer in dooskonstruksies, water- en sandspel gebruik.
Aan watter idees kan ‘n mens nóg dink?
Juffer	afrikaans	Bybel, oordenkings, personeelvergaderings, Saalopening, Voorlesing	Lewer kommentaar
‘n Kollega het onlangs die volgende oulike idees tydens oordenkings gedeel…Die voorlesing was uit Mattheus 25 (vanaf vers 14).
Begin deur elkeen se gawes en talente te vier, maar ook te noem dat ons nie ons gawes vir onsself behoort te hou nie en dit behoort te deel. Dit kom van nature vir onderwysers – wat soveel met die kleingoed deel. Wat is uniek aan elkeen op julle personeel? Watter kennis en wyshede is beskikbaar? Wat kan jy bydra? Waarmee kan jy woeker?
Hoe kan jy hierdie ondersteuning en hulp uitdra na die kinders in jou klas? Klein reseptekaarte is aan die leerders gegee om gebedsversoeke neer te pen. ‘n Fototjie en die naam is daarop aangebring. Elke onderwyser kon een neem en ‘n tweede kaartjie is aan elkeen verskaf, sodat die onderwysers boodskappe kon terug skryf. ‘n Plakker (met die teksvers) is bo-op ‘n muntstuk geplak en bo-op ‘n magneet vas gegom. Dít is saam met die kaartjies uitgedeel sodat ons die outjies altyd sigbaar (en in ons gedagtes) kan hou.
Sou ‘n mens dit wedersyds met jou klas en personeel kon deel?
Learn Hebrew - Alphabet - Jonathan Kerr
Spelgoggas: Muurkaarte #rsateachers #teachersa #myklaskamer teachingresources.co.za/product/spelgo… https://t.co/dam9xd87i4 5 days ago